BANPU:ลุ้นผลงาน Q2/59 เป็นบวกกูรูแนะนำซื้อราคาเป้าหมาย 15 บาท
ผลประกอบการในไตรมาส 2/59 ของ BANPU น่าจะปรับเพิ่มเป็นบวกได้เป็นไตรมาสแรกหลังจากขาดทุนติดต่อกัน 4 ไตรมาส เนื่องจากผลขาดทุนจากอัตราแลกเปลี่ยนและสัญญาป้องกันความเสี่ยงลดลง ดังนั้นจึงคงคำแนะนำ "ซื้อ" สำหรับ BANPU ด้วยราคาเป้าหมาย 15 บาท อิงวิธีส่วนรวมมูลค่า 
24 มิ.ย. 2559

บล.กสิกรไทยระบุในบทวิเคราะห์วันนี้ (24 มิ.ย.) ว่า บริษัท บ้านปู จำกัด (มหาชน) หรือ BANPU (ซื้อ ราคาปัจจุบัน 14.0 พื้นฐาน 15.00 +7.1%) ทางการจีนประกาศตัวเลขนำเข้าถ่านหินประเภทให้ความร้อนประจำเดือน พ.ค. ปรับตัวเพิ่มขึ้น 62.2%เทียบช่วงเดียวกันของปีก่อนและ 7.1% เทียบเดือนก่อนหน้าเป็น 7.61 ล้านตัน
แต่อย่างไรก็ตามตัวเลขนำเข้าดังกล่าวช่วง 5 เดือนแรกยังคงลดลง 8.6% เทียบช่วงเดียวกันของปีก่อนโดยในฝั่งสหรัฐอเมริกาตัวเลขการใช้ถ่านหินในภาคการผลิตกระแสไฟฟ้าก็เพิ่มขึ้นใกล้เคียงกับจุดสูงสุดของปี เนื่องจากสภาพอากาศที่ร้อนและราคาก๊าซในประเทศที่ปรับเพิ่มขึ้นทำให้โรงไฟฟ้าหันมาใช้ถ่านหินเพิ่มขึ้น
มองว่าสภาพตลาดถ่านหินนี้ประกอบกับการส่งออกถ่านที่ลดลงจากประเทศอินโดนีเซีย (ผู้ส่งออกถ่านหินใหญ่สุดของโลก) เนื่องจากเหตุการณ์น้ำท่วม และสต๊อกถ่านหินที่ต่ำในอินเดียและยุโรปจะส่งผลบวกต่อราคาถ่านในช่วงสั้นและสนับสนุนการปรับเพิ่มมูลค่าหุ้นผู้ประกอบการเหมืองถ่านหินได้
ทั้งนี้ ผลประกอบการในไตรมาส 2/59 ของ BANPU น่าจะปรับเพิ่มเป็นบวกได้เป็นไตรมาสแรกหลังจากขาดทุนติดต่อกัน 4 ไตรมาส เนื่องจากผลขาดทุนจากอัตราแลกเปลี่ยนและสัญญาป้องกันความเสี่ยงลดลง ดังนั้นจึงคงคำแนะนำ “ซื้อ” สำหรับ BANPU ด้วยราคาเป้าหมาย 15 บาท อิงวิธีส่วนรวมมูลค่า 